Džiugas Širvys

Džiugas Širvys (g. 1997 m. sausio 21 d., Vilniuje, Lietuvoje) – Lietuvos dainininkas, atlikėjas, vokalistas, kompozitorius, aktorius. Grupės ,,jautì‘‘ vokalistas, taip pat šiuo metu pradėjęs savo solinę karjerą. Savo muzikinę karjerą pradėjo 2016 m. su grupe ,,jautì‘‘, kuri iki šiol yra išleidusi 3 albumus ir 3 EP. 2022 m. vasarį Džiugas išleido pirmąjį solinį albumą ,,Pastorių vaikai‘‘.

 Biografija 
Savo pirmojo albumo dainose apdainavo, kad yra pastoriaus Dariaus Širvio vaikas. Turi brolį Paulių ir sesę Mortą. 

2020 m. baigė LMTA, Aido Giniočio aktorių kursą. Yra Keistuolių teatro ir Atviro Rato teatro aktorius.

 Karjera 

 ,,jautì‘‘ 
Yra grupės jautì, susikūrusios 2016 m. vokalistas ir gitaristas. Su klasioku Nojumi Zvicevičiumi pradėję groti mokyklos renginiuose, vėliau su vaikystės draugais įkūrė grupę jautihttps://www.ore.lt/2017/05/jauti-pradeda-nuo-gap-year. 2016m. išleido pirmąją dainą "Brought By", surengė pirmąjį koncertą Liverpool bare Vilniujehttp://www.koncai.lt/koncertas/19279/live-jauti ir laimėję II vietą konkurse "Tamsta Garažas '16" prasidėjo grupės karjera. 

Grupė aktyviai groja daugybėje Lietuvos festivalių, miesto švenčių, rengia solinius koncertus didžiuosiuose šalies miestuose.

Nuo to laiko grupė išleido 2 albumus "Too Fat To Run" ir "Apreiškimas", bei 3 EP "Gap Year", "Mulkis", "Meilė" ir žada išleisti naują albumą 2023 m. 

 Solinė karjera 
Savo solinę karjerą pradėjo 2021 m. pristatydamas singlą "Nebepriklausau".

2022 m. vasario 18 d. išleido albumą „Pastorių vaikai“. Albume girdima 70-ųjų įtaka – populiarioji muzika kūriniuose subtiliai derinama su kantri ir alternatyvos žanrais.https://www.zmones.lt/naujiena/grupes-jauti-vokalistas-dziugas-sirvys-pristato-pirma-solini-albuma-pastoriu-vaikai-DWQko1AxQzx Albumo melodijas įkvėpė tokios grupės ir atlikėjai kaip Fleetwood Mac, Kate Bush, Elton John, Phoebe Bridgers, Clairo. Albume vyrauja asmeniškos temos, atviras dialogas su klausytojais, vaikystės istorijos ir nenuslėpti jausmai. Džiugas taip pat išskiria kartu su „Lietuvos balso“ finaliste Vaida Deksnyte išleistą kūrinį „Nuo pradžių“, kuriame atlikėjai atveria jautriausias sielos puses.https://www.zmones.lt/naujiena/grupes-jauti-vokalistas-dziugas-sirvys-pristato-pirma-solini-albuma-pastoriu-vaikai-DWQko1AxQzx

Solinėje grupėje groja:

 Būgnininkas norvegas Sindre Skeie, kuris taip pat grojo grupėse Junior A, The Roop, Justinas Jarutis, Gabrielius Vagelis. 

 Bosistas Dovydas Subičius, kuris groja grupėse Timid Kooky ir Dadcaphttps://www.ore.lt/2020/03/pagal-dadcap-ir-kepure

 Pianistas Benas Kukenys, kuris groja su atlikėjais Monika Linkytė, Angelou, Gabrielė Vilkickytė, Gamka.
Balandžio 28 d. Džiugas Širvys ir Monique suvesti norvegų prodiuserio Snorre Bergerud parašė dainą "Gal Ne Rytoj", taip išreikšdami paramą Ukrainai. Šią dainą atliko 12 Lietuvos atlikėjų. Dainoje nuskambėjusi eilutė „o mes iki tol iškelsim dangun – geltonus saulės žiedus“ tampa simboliniu pareiškimu, kad tiek dabar, tiek ir po karo, stovėsime kartu su ukrainiečiais ir juos remsime. Dainos autoriai viltingai tiki, kad daugelis karo suardytų šeimų ir suniokotų gyvenimų palengva sudygs, užaugs ir prasiskleis kaip saulėgrąžos žiedas.https://www.lrt.lt/naujienos/muzika/680/1682935/zymus-lietuvos-atlikejai-susivienijo-dainai-gal-ne-rytoj-gautas-lesas-skirs-ukrainai

 Aktorinė karjera 
Džiugas Širvys yra sukūręs vaidmenis ne viename spektaklyje.

 "Riešutų duona" pagal S. Šaltenio apysaką. rež. Aidas Giniotishttps://bilietai.keistuoliai.lt/event/18 2018m.
 "HOP!" pagal. D. Bisset'o pasakas. rež. Aidas Giniotis 2018 m.https://www.15min.lt/kultura/naujiena/teatras/keistuoliu-teatro-premjera-hop-suoliuoja-per-netiketas-donaldo-bisseto-istorijas-283-1070638#_https://bilietai.keistuoliai.lt/event/17
 "Pagalvinis" pagal Martin McDonagh rež. Ieva Stundžytė 2019 m.https://bilietai.keistuoliai.lt/event/12
 “Bakchantės: Aktas” pagal Euripido tragediją rež. Ieva Stundžytė 2019 m.https://atvirasratas.lt/bakchantes-aktas/
 "Raulas Keliauninkas" pagal K. Binkio poemą rež. Aidas Giniotis 2022 m.https://www.rokiskiokc.lt/produktas/renginiai/Satyrine-agitacija-RAULAS-KELIAUNINKAS/

 Diskografija 
 ,,Jautì‘‘ 

 Gap Year EP 2017 m. Gegužės 23 d.
 Too Fat To Run LP 2019 m. Kovo 25 d.
 Mulkis EP 2020 m. Vasario 17 d.
 Apreiškimas LP 2021 m. Birželio 21 d.
 Meilė EP 2022 m. Balandžio 25 d.
 Džiaugsmas LP 2023 m. Kovo 6 d.

 Solinė karjera 

 Pastorių vaikai LP 2022 m. Vasario 18 d.

 Nuorodos 

 https://www.instagram.com/dziugas.sirvys/
 https://www.facebook.com/dziugas.sirvys
 https://www.tiktok.com/@dziu_
 https://www.youtube.com/channel/UCWNxyxlHLqwyu5hBPr-WQ4g

 Šaltiniai 

Kategorija:Lietuvos dainininkai